Þegar gögn síðustu þriggja ára eru tekin saman kemur í ljós að nú eru langflestir nemendur Bíldudalsskóla í 90% viðmiðunum og 30% skólans eru í 50% og 25% viðmiðunum . Starfsfólk skólans hefur sett sér það markmið að vera framúrskarandi skóli og uppfylla öll skilyrði yfirvalda menntamála um gæða skólastarf . Við höfum einblínt á framfarir nemenda á öllum sviðum - ekki bara lesferlinum - og brugðist við ef merki eru um að nemendur séu ekki að sýna framfarir . Við erum sannarlega ánægð með okkur og staðráðin í að halda áfram á þessari vegferð . Í starfsþróunaráætlun skólans er áfram lögð áhersla á starfshætti og nú í haust verður einblínt sérstaklega á gæðastarf við nám og kennslu .